《题东堂竹》
宋代·陈著

种来三世远，一片绿猗猗。
节直清自见，心虚高不知。
宁求千亩富，足与七贤期。
要得龙孙茂，封培无已时。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。